Aesculapius

thumb|150px|Aesculapius caducifer.

 (; Graece Ἀσκληπιός) filius Apollinis, semideus qui artem salutarem curavit. Chiro eum medicinam docuit. Machaonem et Podalirium genuit, qui medici Achaeorum in bello Troiano fuerunt. Quia mortuos ad vitam reddebat ab irato Iove fulmine ictus perisse dicebatur
## De progenie 
Nonnullas filias habuit Aesculapius ab uxore Coronide, e quibus notissimae sunt Salus (ὑγίεια) et Panacea (Πανάκεια), aliae sunt Iaso (= Sanatrix) et Aceso (= Medetrix). Meditrina una filiarum nonnumquam habetur, quae creata est ex Meditrinalibus, quae omnes vinum novum bibentes celebrabant. Nomen huius festi Romani a *medendo* extractum esse dicebatur.

## De cultu 
Notissimus cultus Aesculapii Epidauri situs est. Alia praeclara Aesculapia  fuerunt Pergami, Ephesi, in Cyrenaica et in Creta, necnon Athenis. Aegri homines *incubatione* plerumque sanabanturː intra aulam templi dormiebant et sive per somnia sive aliter ab ipso deo curari dicebantur.

Aelius Aristides scripsit libros sex de somniis quibus Aesculapium vidit.

## De Aesculapio Romano 
Anno 293 a.C.n.  magna pestilentia diu saeviente consultisque libris Sibyllinis Romani legatos Epidaurum miserunt qui inde deum medicum Romam reportarent. Serpens sacer (sub qua forma latebat Asklepios Graecus) sua sponte in insulam Tiberinam tranavit et ibi consedit ubi postea templum ei aedificaverunt. Ibi quoque deus in somniis aegrorum postulationibus respondebat

## Notae 
## Fontes 
*Aristophanes, *Plutus* 620-747.
*Hyginus, *Fabulae* 49
*Pausanias libro secundo *Descriptionis Graeciae* 26.3 - 27.3
*Pindarus, *Pythica* III.
* Plato, *Politia* III.14-16
## Plura legere si cupis 
*Emma J. Edelstein, Ludwig Edelstein. *Asclepius: Collection and Interpretation of the Testimonies*, Volumina 1 et 2. Johns Hopkins University Press, 1945 et 1998. Nonnullae paginae apud Guglum librorum Recensio critica
*Chaker Gahdban,	"Asklépios et son iconographie d’après un auteur syrien du XIIIème siècle", *Ktèma*, 2000ː 249-262
*Aemilius Loewe, *De Aesculapi figura*, Argentorati, 1887 
*Roland Martin,	"Sur quelques particularités du temple d'Asclépios à Épidaure" in *Architecture et urbanisme*Ecole française de Rome, 1987ː 329-348
*	Melfi (M.), *Il santuario di Asclepio a Lebena*, Athenis, Scuola Archeologica Italiana, 2007 Recensio critica
*Cécile Nissen, *Entre Asclépios et Hippocrate. Étude des cultes guérisseurs et des médecins en Carie*, Kernos, 2009 Recensio critica Altera recensio critica
*Émilie Piguet,	"Du hèrôs au theos. Étude comparée de la double nature et de la diffusion du culte d’Amphiaraos et d'Asclépios", ''Dialogues d'histoire ancienne*, 2017ː 55-90
** "Les péans à Asclépios : innovations et continuités", *Dialogues d'histoire ancienne*, 2012ː 53-86
*Pierre Sineux, "Une nuit à l’Asklépieion dans le Ploutos d’Aristophane : un récit dans le théâtre pour l’étude du rite de l’incubation" in *Avez-vous vu les Erinyes?'', Éditions de l’École des hautes études en sciences sociales, Daedalus, 2006ː 193-210
**"À propos de l'Asclépieion de Messène : Asclépios poliade et guérisseur, *Revue des Études Grecques*, 1997ː 1-24
*Florian Steger, *Asklepios : Medizin Und Kult*, Franz Steiner, 2016 Recensio critica Altera recensio critica Recensio versionis Anglicae (2018)

*Iusiurandum Hippocraticum
*Ophiuchus (constellatio)
*1027 Aesculapia
*4581 Asclepius

## Nexus externi
* Imagines Aesculapii in *Musaeo Iconographico Warburgiano*
* Encyclopaedia of ancient history
Categoria:Mythologia Graeca
Categoria:Dei valetudinis